**E l ő t e r j e s z t é s**

**Balatonhenye Község Polgármestere döntéséhez**

**Tárgy: Lakossági víz- és csatornaszolgáltatás támogatás****ára pályázat benyújtása**

**Előkészítette:** Pálffyné Cséri Mónika műszaki ügyintéző

 Jogszabállyal nem ellentétes

 dr. Szabó Tímea jegyző

2020. június 5-én a vízgazdálkodásért felelős miniszter – a pénzügyminiszterrel és az emberi erőforrások miniszterével egyetértésben – pályázatot hirdetett a Magyarország 2020. évi központi költségvetéséről szóló 2019. évi LXXI. törvény 3. számú melléklet I. 1. pont szerinti lakossági víz- és csatornaszolgáltatás támogatásra.

A pályázat célja azon települések támogatása, ahol a víziközmű-szolgáltató által végzett lakossági közműves ivóvízellátás, a szennyvíz elvezetés és tisztítás költségei a víziközmű-szolgáltatásból származó lakossági felhasználásból származó árbevételt jelentősen meghaladják.

A pályázati kiírás az előterjesztés mellékletét képezi.

A pályázat benyújtására azok az önkormányzatok lesznek jogosultak, melyeknél a tervezett fajlagos ráfordítások meghaladják a pályázati kiírásban megjelölt küszöbértékeket. A DRV Zrt. a pályázat benyújtására jogosult önkormányzatokat hivatali kapun keresztül fogja tájékoztatni 2020. június 23-ig. A pályázat benyújtásának határideje 2020. július 6., mely határidő jogvesztő.

Mivel az önkormányzatok saját hatáskörben külön pályáznak, ezért szükséges – az önkormányzati és állami tulajdonú víziközmű-rendszer esetén is – a képviselő-testületi határozat meghozatal a pályázaton való indulásról.

A veszélyhelyzet kihirdetéséről szóló 40/2020. (III.11.) Korm. rendelet alapján veszélyhelyzet került kihirdetésre. Veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, miszerint: „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat, és hatáskörét a polgármester, ill. a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést érinti.

A döntés meghozatala szükséges, mert azon önkormányzatok, melyek megfelelnek a pályázati kiírásnak minden évben benyújtják pályázataikat, továbbá a pályázat benyújtásának határideje jogvesztő, így a benyújtáshoz szükséges előkészítő feladatokat - így a döntés meghozatalát a pályázaton való részvételről - mielőbb el kell végezni.

***Határozati javaslat:***

**BALATONHENYE KÖZSÉG ÖNKORMÁNYZATA POLGÁRMESTERÉNEK**

**…./2020. (….) HATÁROZATA**

***A lakossági víz- és csatornaszolgáltatás támogatására pályázat benyújtásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított hatáskörében eljárva a veszélyhelyzet kihirdetéséről szóló 40/2020. (III.11.) Korm. rendeletben kihirdetett veszélyhelyzetben elhatározza, hogy a 2020. évi lakossági víz- és csatornaszolgáltatás támogatására pályázatot nyújt be a Magyar Államkincstár felé, amennyiben a DRV Zrt, mint Víziközmű-szolgáltató nyilatkozata alapján a pályázat benyújtására jogosult az Önkormányzat.

Az állami támogatás igénylésének benyújtásáról és a pályázattal kapcsolatos teendők lebonyolításáról a Polgármester gondoskodik.